CELEX: 62012CN0407
Language: mt
Date: 2012-09-03 00:00:00
Title: Kawża C-407/12: Rikors ippreżentat fit- 3 ta’ Settembru 2012 — Il-Kummissjoni Ewropea vs Ir-Repubblika tas-Slovenja

27.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 331/16
            
         
      Rikors ippreżentat fit-3 ta’ Settembru 2012 — Il-Kummissjoni Ewropea vs Ir-Repubblika tas-Slovenja
      (Kawża C-407/12)
      (2012/C 331/25)
      Lingwa tal-kawża: is-Sloven
      
         Partijiet
      
      
         Rikorrenti: Il-Kummissjoni Ewropea (rappreżentanti: P. Hetsch, L. Nicolae u M. Žebre)
      
         Konvenuta: Ir-Repubblika tas-Slovenja
      
         Talbiet
      
      
                  —
               
               
                  tikkonstata li, billi ma adottatx il-liġijiet, ir-regolamenti u d-dispożizzjonijiet amministrattivi kollha neċessarji għat-traspożizzjoni tad-Direttiva 2009/140/KE (1) tal-Parlament Ewropew u tal-Kunsill, tal-25 ta’ Novembru 2009, li temenda d-Direttivi 2002/21/KE (2), dwar qafas regolatorju komuni għan-networks ta’ komunikazzjonijiet u servizzi elettroniċi, 2002/19/KE (3) dwar l-aċċess għal, u l-interkonnessjoni ta’, networks ta’ komunikazzjonijiet elettroniċi u faċilitajiet assoċjati, u 2002/20/KE (4) dwar l-awtorizzazzjoni ta’ networks u servizzi ta’ komunikazzjonijiet elettroniċi, jew, fi kwalunkwe każ, billi ma kkomunikathomx lill-Kummissjoni, ir-Repubblika tas-Slovenja naqset milli twettaq l-obbligi tagħha taħt l-Artikolu 5 tal-imsemmija direttiva;
               
            
                  —
               
               
                  tikkundanna skont l-Artikolu 260(3) TFUE lir-Repubblika tas-Slovenja minħabba l-ksur tal-obbligu ta’ komunikazzjoni fir-rigward tal-miżuri ta’ traspożizzjoni kollha tad-Direttiva 2009/136/KE, għall-ħlas ta’ pagamenti ta’ penalità ta’ kuljum ta’ EUR 6 531,84 mill-ġurnata li fiha tingħata s-sentenza f’din il-kawża;
               
            
                  —
               
               
                  tikkundanna lir-Repubblika tas-Slovenja għall-ispejjeż.
               
            
         Motivi u argumenti prinċipali
      
      It-terminu għat-traspożizzjoni tad-direttiva skada fil-25 ta’ Mejju 2011.
      
         (1)  ĠU L 337, p. 37.
      
         (2)  ĠU Edizzjoni Speċjali bil-Malti, Kapitolu 13, Vol. 29, p. 349.
      
         (3)  ĠU Edizzjoni Speċjali bil-Malti, Kapitolu 13, Vol. 29, p. 323.
      
         (4)  ĠU Edizzjoni Speċjali bil-Malti, Kapitolu 13, Vol. 29, p. 337.